b'\n_START_ARTICLE_\nPravno varstvo\n_START_PARAGRAPH_\nPravno varstvo je pravica vsakogar od dr\xc5\xbeavnih organov zahtevati varstvo v primeru, da misli, da mu je bila kr\xc5\xa1ena pravica._NEWLINE_Varstvo se zahteva z vlo\xc5\xbeitvijo  prito\xc5\xbebe, izrednega pravnega sredstva ali to\xc5\xbebe na pristojni dr\xc5\xbeavni organ; s tem trenutnom se za\xc4\x8dne pravovarstveni postopek; npr. prito\xc5\xbebeni postopek pred upravnim organom ali sojenje v kazenski ali civilni zadevi._NEWLINE_Pravovarstveni postopek se zaklju\xc4\x8di s pravnomno\xc4\x8dno odlo\xc4\x8dbo (npr. sodba), s katero dr\xc5\xbeava prositelju prizna ali ne prizna pravice do pravnega varstva. \xc4\x8ce mu prizna, dr\xc5\xbeava pravno varstvo tudi izvr\xc5\xa1i._NEWLINE_Pomen pravnega varstva je v re\xc5\xa1evanju sporov brez nasilja med posamezniki. Pravica do nasilja (represije je pridr\xc5\xbeana dr\xc5\xbeavi.\n_START_SECTION_\nTemelj pravice\n_START_PARAGRAPH_\nPravno varstvo zoper javnopravne akte, se pravi zoper odlo\xc4\x8ditve dr\xc5\xbeavnih in ob\xc4\x8dinskih organov, ter nosilcev javnih pooblastil, zagotavlja \xc5\xbee ustava: \xc2\xbbZoper zasebnopravne akte (kr\xc5\xa1itev pogodb, povzro\xc4\x8ditev \xc5\xa1kode in druge obligacije) pravno varstvo zagotavlja Obligacijski zakonik (temeljni pravni akt zasebnega prava)\xc2\xab.'